മഞ്ഞപ്ര കുടുംബാരോഗ്യ കേന്ദ്രത്തില് വെള്ളക്കെട്ട് മഞ്ഞപ്ര: മഞ്ഞപ്ര കുടുംബാരോഗ്യ കേന്ദ്രത്തില് വെള്ളക്കെട്ട് മൂലം രോഗികള് ബുദ്ധിമുട്ടുന്നതായി ആക്ഷേപം. മഴ പെയ്താല് കുടുംബാരോഗ്യ കേന്ദ്രത്തിന്റെ മുറ്റം നിറയെ വെള്ളമാണ്. വെള്ളവും മാലിന്യവും നിറഞ്ഞ ഭാഗത്തു കൂടി ചവിട്ടി വേണം ആശുത്രിയിലേക്ക് കടക്കാന്. അശാസ്ത്രീയമായ രീതിയിലുള്ള കാന നിര്മാണമാണ് വെള്ളക്കെട്ടിനു കാരണം. മഴയില് കാനയില് മാലിന്യങ്ങള് വന്ന് അടിയുന്നത് മൂലം വെള്ളത്തിന്റെ ഒഴുക്ക് തടസപ്പെടുകയും വെള്ളക്കെട്ടിന് ഇടയാക്കുകയും ചെയ്യുന്നുണ്ട്. അടിയന്തരമായി ആശുപത്രിയിലെ വെള്ളക്കെട്ടും മാലിന്യവും നീക്കം ചെയ്ത് ജനങ്ങളുടെ ആരോഗ്യ സുരക്ഷ ഉറപ്പാക്കണമെന്ന് കര്ഷക കോണ്ഗ്രസ് മണ്ഡലം പ്രസിഡന്റ് ബിജു പടയാടന്, കെ. സോമശേഖരന് പിള്ള, ഷൈബി പാപ്പച്ചന് എന്നിവര് ആവശ്യപ്പെട്ടു.